**STIPENDIJE MASTER 2 (SVE OBLASTI)**

Ove stipendije pokrivaju troškove školarine ( za nacionalnu diplomu na državnom univerzitetu) i života u Francuskoj za period od najviše 10 meseci (860 € mesečno), kao i socijalnog osiguranja. Izabrani studenti dobijaju status **„stipendiste vlade Francuske”** koji im omogućava dodatne pogodnosti (pomoć za smeštaj itd...).

**1) Izbor kandidata**

Za ove stipendije mogu da konkurišu studenti:

1. koji su državljani Republike Srbije;
2. koji planiraju da u Francuskoj upišu studije nivoa „master 2”;
3. koji su završili 4. ili 5. godinu studija ili će je završiti najkasnije do kraja juna 2025;
4. (osim za studente koji podnose kandidaturu za školovanje navedeno pod rednim brojem 5);
5. koji imaju manje od 30 godina;
6. u izuzetnim slučajevima razmatraće se kandidature koje se odnose na određene smerove pri Visokim školama, institutima za političke nauke…).

**2) Saveti**

**Prvi korak: Odaberite program studija u Francuskoj. Pre dostavljanja dosijea upoznajte se dobro sa mogućnostima studiranja u Francuskoj, konsultujte sajt agencije Campus France u Srbiji:** [www.serbie.campusfrance.org](http://www.srbija.campusfrance.org)

**Pre slanja dokumentacije Francuskom institutu u Srbiji, studenti treba da kontaktiraju odabrane fakultete kako bi proverili da li ispunjavaju uslove koji su potrebni za upis. Dokaz o uspostavljenom kontaktu sa fakultetom ( mejl, pismo, potvrda...) treba dostaviti u skolpu aplikacije za stipendiju.**

**Važna napomena : upis u visokoškolsku ustanovu (fakultet, Visoku školu itd…) i prijavljivanje za stipendiju dve su odvojene procedure; studenti treba pažljivo da prate rokove za upis na studijski program koji su izabrali. Sigurnije je odabrati više visokoškolskih ustanova u Francuskoj, u slučaju da k**andidat bude odbijen.

**Sve oblasti studija su zastupljene** na konkursu za stipendije Vlade Francuske za master nivo i doktorat, kandidature iz navedenih oblasti biće razmatrane sa posebnom pažnjom :

* Biotehnologija, zdravlje
* Nove tehnologije, veštačka inteligencija, informatika, industrijsko inženjerstvo
* Životna sredina, poljoprivreda, ishrana
* Društvene i humanističke nauke

**3) Potrebna dokumentacija**

1. curriculum vitae na francuskom (ili engleskom);
2. motivaciono pismo na francuskom (ili engleskom);
3. detaljan opis školovanja koje student želi da nastavi u Francuskoj, naziv visokoškolske francuske ustanove na kojima se stiče željena diploma, trajanje školovanja, iznos školarine;
4. kopiju poslednje stečene diplome;
5. spisak položenih ispita sa ocenama;
6. svaki dokument za koji student smatra da bi bio koristan za upotpunjenje dosijea (druge stečene diplome, preporuke profesora itd.);
7. dokaz da je već uspostavljen kontakt sa odabranim univerzitetom (univerzitetima) ili visokoškolskom ustanovom da bi se videlo da li student ispunjava uslove za upis na odabrani program studija.

**Napomena :** Za dokumente pod rednim brojevima od 4 do 6, prevodi na francuski jezik nisu obavezni.

**4) Slanje konkursne dokumentacije i informacije**

**Kontakt: Vesna Adamović, koordinatorka za mobilnost**

Francuski institut u Srbiji, Zmaj Jovina 11-11 000 Beograd

Tel : (011) 302 36 39 – mail : [vesna.adamovic@institutfrancais.rs](mailto:vesna.adamovic@institutfrancais.rs)

Kandidature treba dostaviti elektronskom ili običnom poštom ili doneti lično **do 31. marta 2025**. **Kandidature dospele posle ovog datuma neće biti uzete u obzir. Konkursna dokumentacija treba da bude skenirana u jednom PDF fajlu.**

**5) Procedura**

Svaka kandidatura najpre će biti razmatrana u Sektoru za univerzitet i nauku Francuskog instituta u Srbiji. **Svi nepotpuni ili neodgovarajući dosijei biće odbčeni**. Prva selekcija kandidata obaviće se na osnovu kriterijuma navedenih u daljem tekstu u tačkama 1 i 2 .

Kandidati koji budu odabrani u prvom krugu biće pozvani na razgovor sa komisijom tokom aprila i maja

**6) Kriterijumi za razmatranje dosijea**

Ustanovljeno je 6 **podjednako** važnih kriterijuma.

* **1) Uspeh tokom studiranja**

Ocene dobijene tokom školovanja, mišljenje profesora itd.

* **2) Usklađenost kandidature sa prioritetima saradnje Francuskog instituta u Srbiji**

* + 1. imaju prednost kandidature iz oblasti epidemiologije i zdravlja, prehrambene tehnologije, poljoprivrede i ishrane, informatike, industrijskog inženjerstva i novih tehnologija, društvenih i humanističkih nauka, **ali će i sve druge oblasti biti zastupljene.**
    2. posebno će biti razmatrane kandidature koje se uklapaju u projekte međuinstitucionalne saradnje koje već postoje ili su u povoju (saradnja među univerzitetima, naučnim laboratorijama, opštinama itd.).

Posebna pažnja pokloniće se kandidaturama i profesionalnim projektima koji bi mogli da budu interesantni francuskim preduzećima u Srbiji ili preduzećima koja tek planiraju da investiraju u Srbiji.

* **3) Kvalitet akademskog i profesionalnog**  **projekta**  
  Razmatraće se motivisanost kandidata, usklađenost njegove kandidature sa profesionalnim ciljevima u Srbiji, preduzete korake u cilju pronalaženja adekvatnog programa studija itd.
* **4) Znanje francuskog jezika**

Traži se dobro vladanje francuskim jezikom za studiranje na tom jeziku. Zahvaljujući sve većem broju studijskih programa na engleskom jeziku, kandidati koji nemaju visok nivo znanja francuskog, mogu da konkurišu za master 2 program na engleskom jeziku.

Znanje francuskog, nezavisno od jezika na kom se odvija studijsjki program u Francuskoj, ostaje prednost za kandidata, ali ne predstavlja uslov za dobijanje stipendije. **Studenti koji ne govore francuski jezik mogu da konkurišu i dobiju ovu stipendiju.**

* **5) Kofinansiranje**Sa posebnom pažnjom biće razmatrane kandidature studenata koji su predvideli još neki izvor finansiranja osim stipendije (preduzeća, opštine iz Srbije ili Francuske, fondacije itd…).
* **6) Kvalitet odabranog programa**Komisija će takođe uzeti u obzir kvalitet odabranog programa.
* **7) Ostalo**
  + Komisija će voditi računa o uravnoteženosti odabira kandidata u odnosu na geografsku podelu (pre svega univerziteta) sa kojih dolaze.
  + S obzirom na velike troškove života u Parizu i postojanje dobrih programa u drugim univerzitetskim gradovima, komisija će voditi računa da stipendije ne budu dodeljene samo za programe u Parizu.
  + Komisija će voditi računa o  uravnoteženoj zastupljenosti disciplina za koje će biti dodeljene stipendije.
  + Najzad, u slučaju da pristignu dve podjednako kvalitetne kandidature, prednost će imati student koji nikada nije imao mogućnost da duže boravi u inostrantsvu.

**Za dodatna objašnjenja, pogledati rubriku „Često postavljena pitanja“.**

**Komisija je jedina koja donosi odluku o dodeli stipendija.**

**Odluke komisije biće objavljene na sajtu Francuskog instituta početkom juna 2025.**